**ΠΡΟΣ**

**Τον Ενιαίο Φορέα Κοινωνικής Ασφάλισης (ΕΦΚΑ)**

**Δήλωση Επιφύλαξης**

**του Ιωάννη Νηματούδη του Αλεξάνδρου, ασφαλισμένου στον Ε.Φ.Κ.Α με ΑΜΚΑ ………………………………………**

 **Αξιότιμοι Κύριοι,**

 **Σε ό,τι αφορά τις αναλογούσες στο πρόσωπό μου ασφαλιστικές εισφορές, τις οποίες και κατέβαλα, και θα καταβάλλω, θα ήθελα να δηλώσω ότι η καταβολή τους δεν συνιστά αποδοχή τους ως σύμφωνες με το Σύνταγμα και το νόμο. Ειδικότερα:**

 Από τις σχετικές ρυθμίσεις του ν. 4387/2016 σαφώς συνάγεται ότι οι ασφαλιστικές εισφορές των ανεξάρτητα απασχολούμενων, **στερούνται ανταποδοτικού χαρακτήρα και έχουν όλα τα χαρακτηριστικά γνωρίσματα του φόρου.** Ο χαρακτήρας αυτός δεν αναιρείται από την «ανταποδοτική» σύνταξη, καθόσον αυτή **δεν τελεί σε εύλογη σχέση ανταποδοτικότητας ή αναλογίας με το σύνολο των ασφαλιστικών εισφορών που καταβάλλονται από κάθε ένα ασφαλισμένο.** Άλλωστε η πρόβλεψη "πλαφόν" προς τα πάνω σε ότι αφορά τις συντάξεις, οδηγεί στην καταβολή υπέρμετρων εισφορών σε σχέση με τις συντάξεις που θα λάβει στη συνέχεια ο καταβάλλων τις εισφορές, με συνέπεια **να μην υπάρχει, κατ΄ ουσία οποιαδήποτε ανταποδοτικότητα,** που θα έπρεπε να υπάρχει.

 Εξάλλου **η κατ΄ εξουσιοδότηση του νόμου εκδοθείσα υπουργική απόφαση,** σχετικά με τον προσδιορισμό της έννοιας του «καθαρού φορολογικού αποτελέσματος», που αποτελεί τη βάση υπολογισμού των ασφαλιστικών εισφορών των ελεύθερων επαγγελματιών, εν προκειμένω των ιατρών, **χαρακτηρίζεται από αοριστία, ενώ και ο κατ΄ εξουσιοδότηση του νόμου προσδιορισμός της βάσης υπολογισμού εισφορών ανά επαγγελματική δραστηριότητα καθώς και τον τρόπο είσπραξης δεν συμβιβάζεται με την διάταξη του άρθ. 78 παρ. 1 και 4 του Συντ..**

 Εξάλλου σε σχέση με το ίδιο ζήτημα υπάρχει υπέρβαση της παρασχεθείσας εξουσιοδότησης.

 **Πέραν αυτών θα θέλαμε να επισημάνουμε ότι δεν είναι συνταγματικός ο πλασματικός - τεκμαρτός προσδιορισμός του ελάχιστου ύψους του εισοδήματος επί του οποίου υπολογίζονται οι ασφαλιστικές εισφορές.** Ειδικότερα σύμφωνα με τις διατάξεις των παρ. 5 και 7 σε συνδυασμό με την παρ. 3 του άρθρου 2 της κανονιστικής απόφασης, που στηρίζεται στις διατάξεις της παρ. 3 του άρθρου 39 του ν. 4387/2016 και της παρ. 2 του άρθρου 38 του ιδίου νόμου, προβλέπεται κατώτατο όριο (plafon) στο ύψος του φορολογητέου εισοδήματος, με βάση το οποίο υπολογίζονται οι ασφαλιστικές εισφορές, ανεξαρτήτως του πραγματικού εισοδήματος και του "καθαρού φορολογικού αποτελέσματος" από την άσκηση δραστηριότητας υπαγόμενης στην ασφάλιση κατά το προηγούμενο φορολογικό έτος. Συνεπώς πρόκειται για πλασματικό προσδιορισμό του εισοδήματος και για υπολογισμό των ασφαλιστικών εισφορών επί πλασματικής βάσης.

Τέλοςη επιβολή οικονομικών βαρών (σωρευτικά συνεκτιμωμένων) επί του εισοδήματος, συνιστά υπερβολικό βάρος για τα υπόχρεα πρόσωπα και κλονίζει σοβαρά την οικονομική τους κατάσταση, κατά παράβαση της αρχής της αναλογικότητας (άρθρο 25 παρ.1 Συντ.), που ενυπάρχει και στο άρθρο 1 του πρωτοκόλλου 1 της ΕΣΔΑ, ως «δίκαιη ισορροπία» μεταξύ του σεβασμού ατομικού δικαιώματος που προστατεύεται από τη Σύμβαση και του δημοσίου συμφέροντος.

 Ο Δηλών